fugleunger | Lone Sommers blog - makker.dk
1. juni 2020 Skriv en kommentar
Her nåede jeg lige at fange en musvit på vej ud af fuglehuset efter den lige har været inde og fodre sine unger.
Søren forærede mig et virkelig smukt fuglehus i julegave sidste år. Et fuglehus, der fungerer som foderbræt om vinteren og fuglehus om sommeren. Fuglehuset er udstyret med et kamera, så jeg har kunne følge et kuld komme til verden. Jeg har løbende downloadet billeder af fuglehusets optagelser og fulgt en rede blive bygget.
26/3-2020 En musvit overnattede hver nat i fuglehuset. Det var sjovt at se, hvordan den pustede sig op om natten.
Det hele startede med, at en musvit besøgte fuglehuset og begyndte at overnatte i det. Lidt efter lidt kom der flere og flere materialer inde i huset og til sidste kunne vi se en rede blive bygget. En dag så jeg også en blåmejse være derinde. Men musvitten vandt altså retten over huset. Måske har det noget med størrelsen af hullet i fuglehuset at gøre, hvem der bliver tiltrukket af at bygge rede derinde. Jeg har googlet mig frem til, at nogle blåmejser kan finde på at lægge æg i en musvit-rede, ret spændende: http://vidsteduat.dk/musvitter-og-blaamejser-kaemper-om-reder/
4/4-2020 en blåmejse besøger fuglehuset.
4/4-2020 En musvit siger hej til kameraet.
En dag lå der 3 æg i reden. Og dagen efter eller et par dage senere lå der 7 æg. Musvitten rugede fint på æggene og det så helt rigtigt ud. En dag blev de klækket og der var liv i 6 af æggene.
21/4-2020 7 æg i reden
Vi kunne følge ungerne blive større og større og se deres kæmpe sultne gab, når musvit mor eller far kom forbi med føde.
Båden musvitmor og far hjælper til mod at fodre de konstant sultne unger.
Når Søren og jeg var i sommerhuset (hvor fuglehuset hænger på en væg ved terrassen), valgte vi nogle gange at sætte kameraoptagelserne/live-visning op på fjernsynet, så vi kunne følge livet i reden på storskærm.
En dag oplevede vi noget makabert. En unge var død og musvitmor tog fugleungen op på kanten af reden og begyndte så at tage maven/indholdet ud af den døde fugleunge nedefra. Aldrig har jeg set en fugl fortære sin egen døde unge på den måde før og har aldrig hørt om det. Jeg så ikke, om fuglen også gav noget af fugleungen til de andre unger.
15/5-2020 En død fugleunge får hevet sit maveindhold ud af musvitmor, nedefra. Yak, især når det vises på den store tv-skærm mens man spiser morgenmad.
Vi googlede denne oplevelse og kunne se på diverse debatforums, at der er andre, der har oplevet noget lignende.
20/5-2020 5 fugleunger tilbage.
I alt 4 unger endte med at flyve fra reden. Den ene landede faktisk lige ud i favnen af mig, idet jeg stod under fuglehuset, da den besluttede sig at skulle ud på sin nye rejse. Fugleungen forsvandt ind i en busk og jeg mistede den af syne. Håber, den klarede det.
Den sidste fugleunge forsøgte musvitmor at holde liv i igennem den sidste nat. Men om morgenen var den død og mor havde forladt skuden.
Glæder mig til at følge et nyt kuld, da det har været en spændende af følge.
Filed under Diverse, Haven Tagged with fuglerede, fugleunger, musvit